大澳棚屋

棚屋，又會嗌做水上棚屋、水棚、葵棚，係香港大嶼山大澳嘅一種特色建築。

起源
棚屋起源喺 18 世紀至 19 世紀，已經有成百幾二百年歷史，係嗰頭嗰啲蜑家人漁民發明嘅。因為漁船上面可以用嚟住嘅空間唔多，而蜑家人唔習慣喺陸地上面住，所以就喺岸邊嘅海床上面搭啲棚屋。大澳一涌同二涌嗰柞棚屋有百幾年歷史，而新基棚屋區就由 1920 年代開始慢慢形成。直到 1980 年代初，棚屋嘅數量響政府嘅管制之下先至固定落嚟。

結構
棚屋主要用木材同葵葉嚟起，並用木柱將間屋固定喺水面上面，屋側邊就可以泊漁船。多間棚屋連成一排，緊密咁鄰靠住。

早期嘅棚屋主要係以木做支架，屋頂同牆就舖啲葵葉同松皮上去，外形呈半桶形。

現況
隨住廿一世紀開始大澳嘅人口減少，唔少棚屋已經荒廢咗。2000 年 7 月大澳重發生咗一場大火，將成差唔多五分之一嘅棚屋燒毀咗。重建嘅棚屋改為用鐵皮同水泥柱起，同昔日嘅有分別。

香港建築

離島區議會—離島之旅：棚屋
香港旅遊發展局：大澳漁村及棚屋
尋回昔日的香江： 棚屋
大澳環境及發展關注協會：棚屋污水及消防問題

香港建築
大澳